OpenLLM-France/wikimedia huggingface dataset:
# Gordiano I.a

Gordiano I.a (latinez: Marcus Antonius Gordianus Sempronianus Romanus Africanus; 159 – 238ko apirilaren 12) erromatar enperadorea izan zen 238an zehar.
Haren estreinako urtei buruz gutxi jakiten da. Izenaren arabera, badirudi familia Anatoliakoa izan zitekeela. Gordianok gutxienez bi seme-alaba izan zituen: Gordiano II eta Antonia Gordiana, Gordiano III.aren ama.
Politikan berandu hasi zen. Estreinako urteak ikasten eman zituen ziur aski. Armadari dagokionez, Siria probintziako legio baten burua izan zen. Britainian ere aritu zen gobernari, eta Heliogabaloren agintaldia, kontsul izendatu zuten.
Edila izan zenean izugarrizko ospea lortu zuen herritarren artean, antolatutako joko erraldoiei esker batez ere. Haren bizitza lasaiak ez zuen susmorik piztu Karakalarengan. Severar leinuko azken enperadoreetako garai istilutsuetan, aberastasuna eta influentzia zaindu zituen, baina konspirazioetan sartu gabe.
Alexandro Severoren agintaldian, Gordiano Afrika probintziako gobernaria zen, 80 urte bazituen ere. Maximino Traxek boterea eskuratu zuenean, Gordianok postu berean jarraitu zuen.
Maximino ospe txarreko enperadorea izan zen, eta Afrikan matxinada bat sortu zen 238an. Martxoaren 22an Gordianok matxinoekin bat eginda, bere burua enperadore izendatu zuen. Edadetua zenez, Gordiano II semea ere aldi bereko enperadorea bihurtu zuen.
Egun batzuk beranduago, Gordiano Kartago hirian sartu zen tokikoen onespen zabalarekin. Erroman, Maximinoren Pretoriar Guardiako prefektua hil zuten. Matxinadak arrakasta eskuratu zuela bazirudien. Senatuak Gordiano onartu zuen, eta probintzia gehienek bat egin zuten.
Numidia probintziako gobernaria, hala ere, Maximinoren babesle sutsua zen. Afrika probintzia inbaditu zuen legio beterano batzuez baliatuta. Gordianok bataila galdu zuen. Gordiano II.ak bizitza. Semearen heriotza gainditu ezinik, Gordianok bere buruaz beste egin zuen. Haien gobernuak 36 egun iraun zuen.
Gordinorekin bat eginda, Senatuak Maximinoren aurkako matxinadari eutsi behar izan zion. Pupieno eta Balbino izendatu zituen orduan enperadore. Nolanahi ere, 238rako, onartutako enperadorea Gordiano III izango zen, Gordianoren biloba.
* Datuak: Q1782
* Multimedia: Gordianus I / Q1782
# Gordiano II.a

Gordiano II.a (latinez: Marcus Antonius Gordianus Sempronianus Romanus Africanus; 192 – 238ko apirilaren 12) erromatar enperadorea izan zen 238an zehar. Gordiano I.aren semea izan zen. Haren arreba, Antonia Gordiana, Gordiano III.aren ama izan zen.
Heliogabaloren agintaldian, kuestore aritu omen zen Gordiano, eta Alexandro Severorenean kontsul. 237an, Afrika probintziara joan zen aita gobernaria zelako.
Alexandro Severoren hiltzaileak, Maximino Trax enperadore berriak, ez zuen oso ospe handirik lortu. Afrika probintzian Gordiano I.ak matxinada sortu zuen, tokiko politikariek bultzatuta. Gordiano I.aren adina zela eta (80 urte baino gehiago zituen), Gordiano II.arekin batera hartu zuen enperadore titulua. Senatuak izendapen hori onartu zuen.
Gordianoren aurkariak aldameneko Numidia probintziatik etorri zen. Haren gobernariak, Maximinoren aliatuak, Afrika probintzia eraso zuen. Gordiano II.ak aurre egin zion, baina bizitza galdu zuen borrokan. Honen berri izanda, Gordiano I.ak bere buruaz beste egin zuen. Nolanahi ere, 238rako, Gordiano II.naren iloba, Gordiano III. enperadore bihurtu zen.
* Datuak: Q1803
* Multimedia: Gordianus II / Q1803
# Gordiano III.a

Marko Antonio Gordiano Pio (latinez: Marcus Antonius Gordianus Pius; 225eko urtarrilaren 20 – 244ko otsailaren 11), erromatar enperadorea izan zen, 238tik hil zen arte. Antonia Gordianaren semea izan zen. Hortaz, Gordiano I.a eta Gordiano II.a aitona eta osaba zituen hurrenez hurren. Aitaren izena ezezaguna da, baita Gordianok 238 baino lehen zeukana ere.
Alexandro Severo hildakoan, Maximino Trax bilakatu zen enperadore berria 235ean. Haren politikak sortutako desadostasunak zirela eta, Gordiano I.ak eta Gordiano II.ak matxinada sortu zuten Afrika probintzian 238an. Senatuak aldi bereko enperadoreak izendatu zituen. Maximianoren aldeko Numidiako gobernariak matxinada bertan behera utzi zuen, eta Gordiano I.a zein Gordiano II.a hil ziren. Nolanahi ere, erromatarrek bihotz oneko gobernariak bezala hartu zuten gogoan, Maximinoren opresioak erailak.
Maximino Erromara iritsi baino lehen, Senatuak Pupieno eta Balbino senatariak hautatu zituen enperadore. Haiek Maximino garaitu zuten, batez ere Maximinoren legio bat matxinatu zelako. Legio horrek berak Maximino hil egin zuen. Hala ere, Pupieno eta Balbino ospe txarreko enperadoreak ziren, eta Erroman matxinadak etengabe sortzen ziren. Erromako zati bat erre zen sute baten ondorioz. Legioen babesik gabe, Pretoriar Guardiak hil zituen 238ko uztailaren 29an. Gordiano III.a enperadore izendatu zen.
Gazteegia zenez, gobernua nobleziaren esku geratu zen. 241ean, Gordiano Furia Sabina Trankillinarekin ezkondu zen. Haren aitaginarreba, Temesiteo, Pretoriar Guardiako prefektua izendatu zuen. Honela, Timesiteo "de facto"ko gobernaria bilakatu zen.
Pertsiarrek Mesopotamia eraso zutenean, Gordianok Janoren tenpluko ateak ireki zituen azken aldiz, eta ekialdera jo zuen borrokatzera. Garaipena lortuta, etsaien eremua ere inbaditzea erabakitzen ari zela, Timesiteo baldintza ezezagunetan hil zen. Timesiteo gabe, kanpaina eta enperadorearen bizitza arriskuan zeuden.
Filipo Arabiarrak pretoriarren burua hartutakoan kanpainak aurrera egin zuen. 244an pertsiarrek kontraeraso egin zuten Falluja hiritik hurbil (gaur egungo Iraken). Erromatarrek galdu egin zuten horko horretan, eta Gordiano III hil zen. Filipo Arabiarrak hil zelako susmoa zabaldu bazen ere, Gordiano zerk hil zuena ez dakigu gaur ere. Edonola ere, Filipo Arabiarra Gordianoren ondorengoa izan zen. Enperadore berriaren ezezkoa gorabehera, Gordiano III.a jainko izendatu zuten, batez ere herritarren artean matxinadak sor ez zitezen. Izan ere, Gordiano III.aren gazteriagatik edo, erromatarren estimua jaso zuen.
* Datuak: Q1812
* Multimedia: Gordianus III / Q1812
# Gordetegi franko

Gordetegi frankoa lurralde bateko aduana-eremuan kokatzen den lokal itxia da, aduanatik kanpo dagoela kontsideratzen dena. Hau da, bertan gordetako salgaiei aduana-zergen eskubideak eta inportazioko zergak ez aplikatzeko eskubidea ematen du. Estatuak edo enpresa pribatu batek kudeatu dezake. Azken kasu horretan, aduanako biltegi bat jarri behar da gobernuaren aurrean.

## Erreferentziak

* ↑ Euskalterm: [Herri-ogasuna Hiztegia] [2015]
* ↑ Euskalterm: [Garraioa eta Logistika Hiztegia] [2017]

## Kanpo estekak

* Datuak: Q5257004
* Multimedia: Bonded warehouses / Q5257004
# Gordetze Hertsiko Zistertar Ordena

Gordetze Hertsiko Zistertar Ordena (latinez: Ordo Cisterciensis Strictioris Observantiae, OCSO) Erromatar Eliza Katolikoaren kontenplaziozko ordena monastikoa da, zistertar familiakoa, San Benediktoren erregelari jarraitzen dioten fraideen eta mojen monasterioez osaturik dagoena. 1664an sortu zen, Normandiako La Trappeko Andre Maria abadian, zistertar ordenaren barne-erreforma baten bitartez. Hori dela-eta, zistertar erreformatuak, trapakoak eta trapistak izenak ematen zaizkie.
2018 hasieran, 1.796 monje eta 1.592 moja ziren, mundu osoko 168 monasterio eta komentutan banatuak. Euskal Herriari dagokionez, Allotzen eta Tulebrasen daude mojen monasterioak, eta Oliban eta Ziortzan fraideenak.

## Erreferentziak

* ↑ Ordre Cistercien de la Stricte Observance. ocso.org (Noiz kontsultatua: 2019-1-30).
* ↑ Zistertar. Harluxet Hiztegi Entziklopedikoa, www1.euskadi.net (Noiz kontsultatua: 2019-1-30).
* ↑ Statistiques Moines - Monks - Monjes (01/01/2018). ocso.org (Noiz kontsultatua: 2019-1-30).
* ↑ Statistiques Moniales - Nuns - Monjas (01/01/2018). ocso.org (Noiz kontsultatua: 2019-1-30).
* ↑ Monasteries. Alphabetical List. ocso.org (Noiz kontsultatua: 2019-1-30).

## Kanpo estekak

* Datuak: Q276223
* Multimedia: Order of La Trappe / Q276223
# Gorden-Staupitz

Gorden-Staupitz Alemaniako udalerria da. Brandenburgo estatuan kokatuta dago, [[Elbe-Elster (barrutia)|Elbe-Elster]] barrutian. 2014an 987 biztanle zituen 28,51 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q556059
* Multimedia: Gorden-Staupitz / Q556059
# Gizarte zibil

Gizarte zibila gizarteko elkarte eta erakunde boluntarioen eta sozialen multzoari deitzen zaio, gizarte ekintzailearen oinarri dena eta estatuaren eta enpresen egiturei kontrajarria dagoena.
Definizio honen barruan sartzen dira irabazi asmorik gabeko elkarteak eta gobernuz kanpoko elkarteak; elkarteak eta fundazioak.
Nahiz eta erakunde hauek ez duten zertan politikoak izan behar, partaide diren gizarteko politikan eragina izan ohi dute.

## Gizarte zibileko erakundeen adibideak

* Gobernuz kanpoko erakundeak (GKE)
* Irabazi asmorik gabeko erakundeak (IAGE)
* Hiritar elkarteak
* Kirol klubak eta erakundeak
* Klub sozialak
* Talde erlijiosoak
* Sindikatuak
* Eskola profesionalak
* Auzo elkarteak
* Think tanks-ak

## Erreferentziak

* ↑ Salvador Giner. «Què s’ha d’entendre per societat civil? (El mite de la societat civil catalana)». Barcelona Metròpolis. (Kontsulta: 2014-12-22)

## Kanpo estekak

* Datuak: Q181865
* Multimedia: Civil society / Q181865
# Gizateriaren Kultura Ondare Immaterial

Gizarteriaren Kultura Ondare Immaterial, Gizarteriaren Kultura Ondare Materiagabe, Gizarteriaren Kultura Ondare Ukiezina UNESCOk ematen duen izendapena da, materiala ez den kultura —ahozkoa edo ukiezina— babesteko. Babestutako mundu osoko Kultura Ondare immaterialaren adierazpenen zerrenda bat mantentzen du. Izendapenaren eta zerrendaren jatorri ofiziala, 2003an, UNESCOk onartu zuen Gizateriaren Kultur Ondare Ez-materiala Babesteko Konbentzioan datza.
Ondare horrek balio handiak jasotzen ditu: historikoak, kulturalak, tradizionalak.... Hori guztia babestea, modu batez, sormen iturriak eta herrien nortasunak babesteko modu bat da. Zerrenda osatzeko, garrantziaren eta pairatzen duten arriskuaren arabera proposamen berriak onartzeko, aldiro batzarra biltzen da.

## Ondare horretan jasotzen diren adierazpideak

UNESCOren zerrendan jaso diren adierazpen mota batzuk hauek dira
* Hizkuntzak
* Elezaharrak
* Mitoak
* Erlijioak
* Ohiturak
* Dantza
* Musika

## Euskal Herriko proposamenak

Euskal Herrian proposamenak badira. Hauek dira horietako batzuk:
* Iparraldeko inauteriak. Proposamena 2011n zehaztu zen. Proiektuaren bultzatzaileak, besteak beste, Herri Soinu, Iparraldeko Euskal Dantzarien Biltzarra, Euskal Kultur Erakundea, Lapurtarrak taldea eta CMDTA Federazioa izan ziren.
* Bilboko Aste Nagusia
* Iruñeko Sanferminak
* Bertsolaritza
* Lizarrako Larrain-dantza.

## Ondare ukiezinen adibideak

* Brasilgo capoeira.
* Baul abeslariak Vasantotsaven, Shantiniketan.
* Papantlako hegalariak, Mexiko.
* Osasunaren Ama Birjinaren festa, Algemesín, Espainian.
* Mudiyettu, India.
* Argentinako tangoa.
* Reggae musika 2018an izendatu zuen UNESCOk gizarteriaren kultura ondare immaterial

## Erreferentziak

* ↑ «Ondarea immateriala» EKE (Noiz kontsultatua: 2024-01-18).
* ↑ «Reggae musika gizateriaren kultura ondare immaterial izendatu du Unescok» Argia (Noiz kontsultatua: 2024-01-18).
* ↑ «Munduko hizkuntza-aniztasuna, gure ondare materiagabe nagusiari nola eutsi» Bat Soziolinguistika Aldizkaria 2022-01-14 (Noiz kontsultatua: 2024-01-18).
* ↑ «Ondare ukiezina. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2024-01-18).
* ↑ http://dantz-ango.blogspot.com/2014/02/y-nosotros-los-vascos.html
* ↑ «Iparraldeko ihauteriak UNESCO-ren Gizateriaren Ondare izateko urratsa» EKE (Noiz kontsultatua: 2024-01-18).
* ↑ (Gaztelaniaz) ESTELLA, M. M.. (2009-02-06). «Estella inicia el camino para declarar patrimonio cultural el Baile de la Era | Últimas noticias de Tierra Estella en Diario de Navarra» diariodenavarra.es (Noiz kontsultatua: 2024-01-18).

## Ikus, gainera

* Gizateriaren Ondarea
* Kultura Ondare ukiezina
* Gizateriaren Ondarea arriskuan
* Kultura Ondare ukiezin

## Kanpo estekak

* (Ingelesez): Kultura Ondare Immaterialaren definizioak. UNESCO
* (Ingelesez): Gizateriaren Kultura Ondare Immaterialaren web ofiziala. UNESCO
* (Ingelesez): Dedalo.Ondare Immaterialerako eta Ahozko Historiarako GLP softwarea Dédalo Managing Cultural Heritage
* UNESCOren Kultur ondare immateriala babesteko hitzarmenaren testua, gaztelaniaz eta frantsesez. UNESCO
* Datuak: Q4435332
# Gizaucourt

Gizaucourt Frantziako udalerria da, Marne departamenduan dagoena, Ekialde Handia eskualdean. 2013an 106 biztanle zituen.

## Demografia
### Biztanleria

2007an Gizaucourt udalerrian erroldatutako biztanleak 106 ziren. Familiak 49 ziren, horien artean 12 pertsona bakarrekoak ziren (12 bakarrik bizi ziren emakumeak eta 12 bakarrik bizi ziren emakumeak), 21 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 59 etxebizitza zeuden, 48 familiaren etxebizitza nagusia ziren, 4 bigarren erresidentzia ziren eta 6 hutsik zeuden. 57 etxeak ziren eta 1apartamentu bat zen. 48 etxebizitza nagusietatik 41 bere jabearen bizilekua ziren, 6 alokairuan okupaturik zeuden eta 1 doan lagata zegoen; 2 etxek hitu gela zituzten, 8 etxek lau zituzten eta 38 etxek bost zituzten. 39 etxek euren parking plaza propioa zuten azpian. 16 etxetan ibilgailu bat zegoen eta 26 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Gizaucourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 0 |
| 0 | 85-89 | 0 |
| 0 | 80-84 | 4 |
| 4 | 75-79 | 8 |
| 4 | 70-74 | 0 |
| 0 | 65-69 | 4 |
| 8 | 60-64 | 0 |
| 0 | 55-59 | 8 |
| 4 | 50-54 | 8 |
| 8 | 45-49 | 0 |
| 0 | 40-44 | 0 |
| 4 | 35-39 | 4 |
| 4 | 30-34 | 4 |
| 4 | 25-29 | 4 |
| 0 | 20-24 | 4 |
| 0 | 15-19 | 4 |
| 0 | 10-14 | 4 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 65 ziren, horien artean 52 aktiboak ziren eta 13 inaktiboak ziren. 52 pertsona aktiboetatik 49 lanean zeuden (27 gizon eta 22 emakume) eta 3 langabezian zeuden (2 gizon eta 1 emakume). 13 pertsona inaktiboetatik 6 erretiraturik zeuden, 5 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra argiketaria zen.
2000. urtean Gizaucourt udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1385213
* Multimedia: Gizaucourt / Q1385213
# Gizałki udalerria

Gizałki Poloniako Polonia Handiko voivoderriko landa-udalerri bat da, Pleszew barrutian kokatuta. 108,43 km²ko azalera du eta 2017ko datuen arabera 4.652 biztanle zituen.

## Kanpo estekak

* Udalaren webgunea
* Datuak: Q7768325
* Multimedia: Gmina Gizałki / Q7768325
ieaPolonia Handiko voivoderriko udalerriak :
# Gizatrans

Gizatrans bidaitxartela adineko jendea Bizkaiko garraiobideetan prezio beheratuetan ibiltzeko txartela da. Elbarritasun edo gutxitasun handiko pertsonek ere erabili dezakete. 65 urte baino gehiago izan behar da edo, bestela, %65ko elbarritasuna edo handiagoa.
Gizatrans bidaitxartela erabiltzeko ezinbestekoa da berari atxikirik dagoen nortasun agiria eskuratzea.
Gaur egun honako garraiobide hauetan erabil daiteke:
* Metro Bilbao
* Bilbobus
* Bizkaibus
* Euskotren: EuskoTran (Bilboko tranbia), Txorierri, Bilbo-Bermeo, Bilbo-Donostia-Hendaia eta Larreinetako funikularra

## Ikus, gainera

* Creditrans
* Bizkaiko Garraio Partzuergoa

## Kanpo estekak

* Datuak: Q12258552
# Get Carter

Get Carter (euskaraz Atzeman Carter) 1971ko Mike Hodges ingeles zinema zuzendari eta gidoigileak zuzendu eta idatzitako akziozko thriller filma bat da. Ted Lewis ingeles idazlearen Jack's Return Home (Jacken Etxerako Itzulera) eleberrian oinarritua dago. Michael Caine, Ian Hendry, John Osborne eta Britt Ekland aktoreek antzeztu zuten.
Filmak estreinatu eta berehalako arrakasta izan zuen, Erresuma Batuko ikur kultural eta kultuzko filma bilakatu zen, Michael Cainen film nabarmenetakoa izanik. Filmaren doinua eta soinu banda bera ere oso ezagunak bihurtu ziren.
2000an Sylvester Stallone aktoreak antzeztutako izenburu berdineko estatubatuar berregokitzapena estreinatu zen.

## Argumentua

Oharra: Atal honek istorio osoa edo amaiera argitzen du.
Jaiotzez Ipar-ekialdeko Ingalaterran dagoen Newcastle hirikoa den Carter (Michael Caine) hiltzaile profesional hotz, gupidagabe eta metodikoa urte luzez Londresen erakunde kriminal boteretsu batentzat lanean jardun du. Bere anaia hil dela jakitean bere jaioterrira itzuliko da, poliziaren txostenaren anaia itxuraz gidari mozkor batek autoz jota hil omen da. Halere, krimenaren industriako eskarmentudun profesionala denez heriotza istripua ez dela izan eta haren atzean zeozer ustela badela susmatuko du. Hortaz, bere buruzagiek Londresera itzultzeko agindu arren, Carterrek bere anaia mendekatzeko asmoz hirian ikertzeari ekingo dio.
* Jack Carter (Michael Caine)
* Anna (Britt Ekland)

## Aktoreak

* Michael Caine: Jack Carter
* Ian Hendry: Eric Pierce
* Britt Ekland: Anna
* John Osborne: Cyril Kinnear
* Tony Beckley: Peter
* George Sewell: Con
* Geraldine Moffat : Glenda
* Dorothy White: Margaret
* Rosemarie Dunham: Edna Garfoot, Carter maizter dagoen etxeko jabea
* Petra Markham: Doreen Carter
* Alun Armstrong: Keith, tabernaria
* Bryan Mosley: Cliff Brumby
* Glynn Edwards: Albert Swift
* Bernard Hepton: «Thorpey » Thorpe
* Terence Rigby: Gerald Fletcher
* John Bindon: Sid Fletcher
* Godfrey Quigley: Eddie
* Kevin Brennan: Harry
* Maxwell Dees: Bikarioa
* Liz MacKenzie: Brumby andrea
* John Hussey: Arkitektoa
* Ben Aris: Arkitektoa
* Kitty Attwood: Adineko andrea

## Kanpo estekak

* Get Carter filmaren iragarkia ikusgai. Youtube.com (Ingelesez)
* Get Carter filmaren doinu edo abesti nagusia entzungai. Youtub.com (Ingelesez)
* Get Carter filmaren IMDBko fitxa irakurgai (Ingelesez)
* Datuak: Q511591
* Multimedia: Get Carter / Q511591
# Get Out

Get Out (euskaraz Aldegin Ezazu) 2017ko Jordan Peele estatubatuar zinema zuzendari, ekoizle eta gidoigilearen beldurrezko film bat da. Daniel Kaluuya, Allison Williams, Lil Rel Howery, Bradley Whitford, Caleb Landry Jones, Stephen Root eta Catherine Keener aktoreek antzeztu zuten.
2017ko urtarrilaren 24ean Sundanceko Zinemaldian estreinatu zen. 4,5 milioi dolarretako aurrekontua apalarekin, mundu osoko zinemetan 189 milioi dolarretako diru etekinak bereganatzea lortu zuen. Jatorrizko gidoi onenaren Oscar Saria jaso zuen.

## Argumentua

Oharra: Atal honek istorio osoa edo amaiera argitzen du.
Chris (Daniel Kaluuya) afroamerikar gazteak eta Rose (Allison Williams) neska zuriak osatutako bikotea, neskaren familiaren landetxea bisitatzera joan dira. Jada han daudela, Chris bertako biztanle beltz asko desagertu egin direla jabetuko da, eta laisterrera, bere onetatik ateratako eta Logan (LaKeith Stanfield) izeneko beste afroamerikar batek handik "aldegiteko" esaten dionean, leku hartan gauzatzen diren izugarrikeriez ohartuko da.

## Aktoreak

* Daniel Kaluuya: Chris Washington
** Zailand Adams: Chris, 11 urterekin
* Allison Williams: Rose Armitage
* Bradley Whitford: Dean Armitage
* Catherine Keener: Missy Armitage
* Caleb Landry Jones: Jeremy Armitage
* Lil Rel Howery: Rod Williams
* Betty Gabriel: Georgina
* Marcus Henderson: Walter
* LaKeith Stanfield: Andre Hayworth / Logan King
* Stephen Root: Jim Hudson
* Erika Alexander: Latoya detektibea

## Kanpo estekak

* Get Out filmaren IMDBko fitxa irakurgai. Youtube.com (Ingelesez)
* IMDBko fitxa irakurgai (Ingelesez)
* Webgune ofiziala (Ingelesez)
* Datuak: Q25136235
# Geta

Publio Septimio Geta (latinez: Publius Septimius Geta; 189ko martxoaren 7 – 211ko abenduan) erromatar enperadorea izan zen Septimio Severo aitarekin eta Karakala anaiarekin batera, 209tik hil zen arte.
Septimio Severoren seme gazteena zen. Erroman jaio zen, aita Komodoren agindupeko probintzia gobernaria baino ez zela. Beti Karakalaren atzean zegoen Geta. Haien arteko hartu-emanak zailak ziren estreinako urtetatik beratik.
Getaren handinahia asetzeko, Septimio Severok Zesar titulua eman zion Britaniako kanpainarako. Inperioko propagandak eginkizunak partekatzen zituen familia zoriontsua balitz bezala aurkeztu zuen. Karakala aitaren eskuineko eskua zen, ama aholkulari fidela, eta Geta burokraziaz arduratzen zena.
211an Yorken Septimio Severo hil zenean, Karakala eta Geta aldi bereko enperadoreak izendatu zituzten. Erromara itzulita, halere, Karakalak anaiaren hilketa agindu zuen. Are gehiago, damnatio memoriae ere onartu zuen. Lege horren bitartez, Getaren izena inskripzio guztietatik kentzekoa zen, existitu ez balitz bezala.
* Datuak: Q183089
* Multimedia: Publius Septimius Geta / Q183089
# Get Smart (filma)

Get Smart, 2008ko Peter Segal estatubatuar ekintza eta espioitzako komedia film bat da. Get Smart (1965-1970) telesailan oinarritua dago. Steve Carell, Anne Hathaway, Dwayne Johnson, Alan Arkin, Terence Stamp, Terry Crews, David Koechner eta James Caan aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
CONTROL estatubatuar espioi agentziako 86 superagente (Steve Carell) baldar eta despistatuak, 99 agentea (Anne Hathaway) eta lankidearekin batera, KAOS espioi agentzia arerioaren aurka borrokatuko da.

## Aktoreak

* Steve Carell: Maxwell Smart / 86 agentea
* Anne Hathaway: 99 agentea
* Alan Arkin: Buruzagia
* Dwayne Johnson: 23 agentea
* Terence Stamp: Siegfried
* David Koechner: Larabee agentea
* Terry Crews: 91 agentea
* Masi Oka: Bruce
* Nate Torrence: Lloyd
* Ken Davitian: Shtarker
* Dalip Singh: Dalip
* James Caan: AEBetako presidentea

### Kameoak

* Bill Murray: 13 agentea
* Patrick Warburton: Hymie robota
* Bernie Kopell: Opel GT autoaren gidaria

## Kanpo estekak

* IMDBko fitxa irakurgai (Ingelesez)
* Datuak: Q570652